1.3.2022.
HR
Službeni list Europske unije
C 99/119 srijeda, 7. srpnja 2021.
isteka Sporazuma o nuklearnim bojnim glavama srednjeg dometa, što je dovelo do novih sigurnosnih rizika, posebno za europske zemlje; poziva na to da se priznaju europski razlozi ta zabrinutost u pogledu sigurnosti i da se oni na odgovarajući način riješe; žali zbog nedavnih povlačenja iz Sporazuma o otvorenom nebu;
51. ponovno potvrđuje svoju punu podršku predanosti EU-a i njegovih država članica Ugovoru o neširenju nuklearnog oružja kao temelju režima neširenja nuklearnog oružja i nuklearnog razoružanja; ističe da je potrebno poduzeti učinkovite mjere u cilju nuklearnog razoružanja; ponavlja svoj prethodno izraženi stav da su međunarodni mir i sigurnost jači u svijetu u kojem nuklearno oružje ne postoji i ne širi se; potiče EU i NATO da teže ambicioznom programu za očuvanje o jačanje učinkovite međunarodne kontrole oružja, razoružanja i neširenja oružja kao temelja globalne, transatlantske i europske sigurnosti te podsjeća da treba provoditi politike da osmišljene za pospješivanje smanjenja nuklearnih arsenala i za ograničavanje razmještanja hipersoničnih projektila; izražava zabrinutost zbog trenutačnog razvoja događaja i inicijativa u Iranu u pogledu njegova programa obogaćivanja urana; ponovno ističe svoju trajnu potporu Zajedničkom sveobuhvatnom akcijskom planu (ZSAP) kao najboljem mogućem sredstvu za dobivanje jamstava da se u Iranu nuklearna energija koristi isključivo u civilne svrhe; pozdravlja ponovno pokretanje pregovora i poziva sve strane da u potpunosti poštuju preuzete obveze;
52. poziva da EU i njegove institucije da, na temelju „integriranog pristupa”, razviju i zajedničku europsku kulturu u području sigurnosti i obrane, kojom se poštuje specifičan karakter politika sigurnosti i obrane država članica, i strateški pristup tijekom cjelokupnog postupka donošenja politika, a koji bi se posebno trebao primjenjivati na odluke u područjima trgovine, upravljanja lancima opskrbe, provjere ulaganja, razvojne suradnje, infrastrukture, mobilnosti i digitalnih tehnologija; ističe ključnu ulogu koju u tom pogledu ima Strateški kompas; ističe da, kada je riječ o područjima kao što su hibridne i kiberprijetnje te kampanje za suzbijanje dezinformacija, institucije EU-a imaju sve mogućnosti razviti zajedničke odgovore; u tom pogledu pozdravlja paket mjera za sigurnosnu uniju iz prosinca 2020.
i smatra da je to dobar prvi korak nakon kojeg moraju brzo uslijediti daljnje mjere; prima na znanje prijedlog Direktive o sigurnosti mrežnih i informacijskih sustava („NIS 2”);
53. naglašava važnost vojne mobilnosti u osiguravanju brzog raspoređivanja snaga unutar i izvan EU-a, što je važno za učinkovitu i preventivnu obranu; poziva EU i njegove države članice da pojačaju napore kako bi se nastavilo uklanjati proceduralne prepreke vojnoj mobilnosti; pozdravlja nezamjenjivu ulogu EU-a u poboljšanju vojne mobilnosti i zahtijeva znatno povećanje napora uloženih u provedbu tog projekta, posebno pomoću stalne strukturirane suradnje, ali i tako što će se države članice podupirati da svoje industrijske baze potiču da predlažu konkurentne projekte koji ispunjavaju uvjete za sufinanciranje sredstvima EU-a; poziva na veće sinergije sa strane EU-a između različitih uključenih aktera; naglašava da je za uspjeh vojne mobilnosti potreban pristup na svim razinama vlasti koji uključuje institucije EU-a, države članice i NATO; poziva na razmatranje akcijskog plana usmjerenog na zajedničke interese EU-a i NATO-a u vojnoj mobilnosti povećanjem ambicija u područjima kao što su digitalizacija, kiberotpornost prometne infrastrukture i sustava te mogućnosti upotrebe rješenja umjetne inteligencije u korist vojne mobilnosti; smatra da taj projekt pokazuje dodanu vrijednost suradnje EU-a i NATO-a i da je dokaz o tome kako instrumenti i nadležnosti EU-a mogu doprinijeti kolektivnoj obrani NATO-a; pozdravlja činjenicu da su znatna sredstva EU-a dodijeljena za zajedničke obrambene projekte, unatoč tome što to nije bilo u skladu s početnim ambicijama; podsjeća da je 38 od 46 aktualnih projekata PESCO-a odgovaraju prioritetima planiranja obrane NATO-a i pozdravlja moguće sudjelovanje trećih zemalja u takvim projektima, u skladu s odredbama relevantne Odluke Vijeća;
Prema ambicioznom partnerstvu
54. u potpunosti podržava navod iz nedavnog priopćenja NATO-a prema kojemu je Europska unija i dalje jedinstven i ključan partner NATO-a; u tom svjetlu ponovno ističe svoje čvrsto uvjerenje da se odnosi NATO-a i EU-a moraju unaprijediti na istinski stratešku razinu kako bi se ostvario puni potencijal partnerstva, nadovezujući se na već postignuti nezapamćeni napredak i s ciljem uspostave stvarnih odnosa na razini organizacija; poziva na redovito održavanje posebnih sastanka na vrhu svih čelnika država i vlada NATO-a i EU-a radi očuvanja povjerenja i razumijevanja na najvišoj razini, dok je njegova dugoročna vizija uspostava Partnerskog vijeća EU-a i NATO-a; nadalje potiče raspravu o osnivanju stalnog Vijeća ministara obrane EU-a koje bi se trebalo usko povezati sa sastancima ministara obrane NATO-a; u tom smislu ističe načelo uključivosti;